
Fformat Cydnabyddiaeth Sylfaenol o ddefnydd Offeryn Deallusrwydd Artiffisial

Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir gofyn i mi eu darparu fel tystiolaeth. 


 




























Targedau o’r aseiniad diwethaf:

	
	Targed
	Yr hyn yr wyf wedi'i wneud yn yr aseiniad hwn … 


	[bookmark: cysill]Targed 1
	Gwylia'r defnydd o atalnodau (commas). Efallai y byddai hwn yn helpu: https://www.grammarly.com/blog/punctuation-capitalization/comma/ 


	Rwyf wedi defnyddio’r wefan a nodir yn darged yr aseiniad diwethaf er mwyn sicrhau fy mod yn defnyddio atalnodau yn gywir.

	Targed 2
	Defnyddia ddyfyniadau yn y Saesneg gwreiddiol yn hytrach na'u cyfieithu. Gosod rhain mewn llythrennau italig.

	Rwyf wedi sicrhau fy mod wedi gosod unrhyw ddyfyniadau yn yr iaith wreiddiol a ddarllenwyd, a nodi unrhyw ddyfyniadau yn y Saesneg mewn llythrennau italig.











Gwerthusiad beirniadol o ddatblygiad targed strategol mewn Cynllun Datblygu Ysgol: Gweithredoedd, Effaith a Myfyrdodau ar sail Tystiolaeth

Yn y traethawd canlynol, byddaf yn gwerthuso’n feirniadol un flaenoriaeth o Gynllun Datblygu Ysgol (CDY) fy ysgol lleoliad, er mwyn allu ystyried ei chamau gweithredu, effaith ac adfyfyrdodau yng nghyd a fy mhrofiadau o weithredu’r flaenoriaeth. I sicrhau bod canllawiau preifatrwydd ac anhysbysrwydd yr ysgol ag arsylwais yn cael ei gadw, dilynaf ganllawiau BERA (2024). Cyfeiriaf at yr ysgol ag arsylwyd fel ‘Ysgol A’ ac unrhyw ddisgyblion fel ‘Disgybl 1, 2, 3’. 
[bookmark: _Hlk191545465]Cartrefwyd Ysgol A yn Sir Abertawe, ble ddarperir addysg trwy gyfrwng yr iaith Gymraeg i ddisgyblion o un ar ddeg i ddeunaw mlwydd oed. Gwelir allan o’u 800 disgybl bod “30.2% o’r disgyblion yn byw yn ardaloedd 20% mwyaf difreintiedig Cymru” (Estyn, 2019). Dengys hyn bod Ysgol A yn wynebu her wrth ymdrin â llawer o ddysgwyr o deuluoedd difreintiedig. Ffocws dadansoddiad beirniadol y traethawd canlynol bydd trydedd flaenoriaeth CDY Ysgol A, megis, “Cefnogi cynnydd pob disgybl, gan ffocysu ar grwpiau penodol – Bechgyn, PYDs, ADY” (Ysgol Gymraeg Bryntawe, 2025). Ystyrir bod dysgwyr o’r grwpiau yma yn gymwys i gymorth pellach yng nghyd a’u haddysg, felly gosodir Ysgol A ‘cefnogi eu cynnydd’ fel blaenoriaeth i sicrhau “llwyddiant a lles pob dysgwyr, waeth beth fo’u gefndir neu ei amgylchiadau personol” (Llywodraeth Cymru, 2017). 
[bookmark: _Hlk191545530]Trosolwg o’r Broses Datblygu Ysgolion
Cynllun Datblygu Ysgol i ysgolion yw ddogfen weithredol sy’n gosod “cynllun strategol [i’r] ysgol ar gyfer gwelliant” (Llywodraeth Cymru, 2014). Mae hyn yn golygu bod CDY yn nodi camau penodol o sut gall ei ysgol cynnig gwelliannau er lles eu dysgwyr, athrawon a’u rhanddeiliaid. Yn ôl Llywodraeth Cymru yn ei ddogfen ‘Cenhadaeth ein Cenedl’ – sydd yn sail i nifer o CDY ysgolion ar draws Cymru – gwelir bod CDY yn cyfateb a’u hamcan o: 
“chwalu rhwystrau er mwyn sicrhau bod cyfleoedd a deilliannau addysg rhagorol yn gallu cael eu cyflawni gan bob dysgwyr, o bob oed, mewn ystafelloedd dosbarth, ar-lein, ac yn y gwaith” (Llywodraeth Cymru, 2023). 
[bookmark: _Hlk191545600]Yn ychwanegol at hyn, mae CDY yn gyfle i’r ysgol rhannu camau ystyrlon a disgwyliadau clir yng nghyd a’r gweithredoedd sydd angen iddynt weithredu, i gyflawni eu targedau dewisol. Maent yn gwneud hyn trwy ddefnyddio arolygiadau ffurfiol, megis Estyn, fel sail i gynllunio eu blaenoriaethau. Wrth fod Estyn (2025) yn ymweld ag ysgolion maent yn cynnig cyngor yng nghyd a chryfderau a meysydd gall yr ysgol datblygu ym mhellach, sydd bellach yn strwythuro eu CDY. Yn ogystal â hyn, hyrwydda Llywodraeth Cymru (2024) bod rhaid i ysgolion hunanwerthuso eu harferion i allu cadarnhau a phenderfynu ar y blaenoriaethau fwyaf perthnasol i weithdrefnau a chyd-destunau diwylliannol eu hysgol. Pwysleisir Estyn (2020) bod swyddogaeth gan ysgolion i sicrhau bod cyfathrebiad a gwerthusiadau clir yn bodoli ymysg staff am eu CDY, trwy gynnal cyfarfodydd cyson a chyfleoedd hyfforddi.    
[bookmark: _Hlk191545629]Casglir o’r llenyddiaeth bod ystod eang o ganllawiau llywodraethol yn gymorth i ysgolion ar draws Cymru, wrth iddynt eu defnyddio fel fframweithiau i’w CDY. Ond, yn ôl Grigg (2016) mae nifer o athrawon yn dadlau bod gormodaeth o gymorth yn cael eu darparu gan y Llywodraeth, sydd yn galluogi ansicrwydd ymysg darparwyr yr addysg am y canllawiau cywir i ddilyn. Er bod y ddadl hon yn gredadwy, mae’n bosib ei herio wrth fod pwyslais penodol yn cael ei rhoi ar sicrhau bod CDY yn pennu ffocws ar gynnwys blaenoriaethau cenedlaethol Llywodraeth Cymru, fel canolbwynt i’w cynlluniau.  
[bookmark: _Hlk191545650]Yn aml, gwerthusir ysgol eu CDY yn ôl y blaenoriaethau o godi safonau addysg ysgolion, er enghraifft trwy lythrennedd a rhifedd (Llywodraeth Cymru, 2014) a hefyd sicrhau nad yw ffactorau diwylliannol megis, tlodi yn effeithio ar addysg unrhyw ddysgwyr (Llywodraeth Cymru, 2023). Awgryma’r dystiolaeth bod rhaid i’r blaenoriaethau a gosodir gan ysgolion fod yn gwbl ddibynnol ar eu cyd-destunau diwylliannol, er mwyn iddynt allu sicrhau cyfeiriadau personol at ganllawiau’r Llywodraeth. Cefnoga  Estyn (2020) y safbwynt canlynol, gan gynnig bod yna disgwyliadau i flaenoriaethau ysgolion cymhwyso eu gwerthoedd ac egwyddorion at y blaenoriaethau i sicrhau cysondeb yn eu safonau addysgol. 
[bookmark: _Hlk191545694]Y Targed Strategol 
Casglir o’r llenyddiaeth bod ystod o ganllawiau disgwyliedig yn cael ei ddilyn gan ysgolion wrth iddynt gweithredu eu CDY. Mae hyn yn cael eu gwneud er budd dysgwyr yng Nghymru, trwy fodloni prif nod y Cwricwlwm i Gymru o:
 “cefnogi pob dysgwyr, beth bynnag fo’i gefndir, i fod yn ddinesydd iach, sy’n ymgysylltu, sy’n fentrus ac sy’n foesegol, yn barod i chwarae rhan lawn mewn bywyd a gwaith” (Llywodraeth Cymru, 2023). 
[bookmark: _Hlk191545752]Gosodir hyn amcan clir i ysgolion dilyn er mwyn allu darparu cefnogaeth i ddysgwyr trwy gydol eu bywydau. Cyfoethoga ‘Addysg Cymru’ y targed o gefnogi cynnydd pob disgybl, wrth esbonio bod rhaid i ysgolion “mireinio eu cwricwlwm” (Addysg Cymru, 2024) yn gyson i allu pennu cefnogaeth at y disgyblion sydd eu hangen. Yn ogystal, maent yn sicrhau bod ysgolion yn ymdrin â chanllawiau cynwysoldeb a thegwch sy’n blaenoriaethu “llwyddiant a lles pob dysgwyr, waeth beth fo’u gefndir neu ei amgylchiadau personol” (Llywodraeth Cymru, 2017). Er hyn, mae safbwynt Rose et.al. (2021) yn gwrthgyferbynnu, gan ddatgelu mewn rhai achosion mae rhaid ystyried cefndiroedd gwahanol ddisgyblion i allu teilwra cefnogaeth berthnasol at y grwpiau amrywiol o ddysgwyr. Sicrha hyn eu bod yn derbyn yr un cyfleoedd i lwyddo. 
[bookmark: _Hlk191545821]Mae nifer o astudiaethau wedi ymchwilio i mewn i amodau a chyrhaeddiad addysg dysgwyr sydd yn gymwys i brydau ysgol am ddim (PYD). Nodir adroddiad Shaw et.al. (2017) bod disgyblion o deuluoedd incwm-isel yn profi fwy o anawsterau addysgol yn ystod eu haddysg uwchradd. Mae hyn o ganlyniad i ddiffyg mynediad at adnoddau sy’n hwyluso’r broses addysgu a disgwyliadau o fewn ysgolion yng nghyd a disgyblion difreintiedig (Llywodraeth Deyrnas Unedig, 2017). Yn ddiddorol, datgelir Nesta “we’re seeing a lot of variation within regions” (Nesta, 2022) wrth gyfeirio at y diffyg cysondeb sydd ar gael yn y cymorth a ddarperir i ddisgyblion PYD. Gwelir cyrhaeddiad isel yn genedlaethol. Er gwaethaf ymchwil Nesta, sefyllfa Lloegr a ddeillir y data canlynol, ble yma yng Nghymru darperir Llywodraeth Cymru (2019) ‘Grant Datblygu Disgyblion’ sy’n cefnogi addysgu dysgwyr o deuluoedd difreintiedig, fel nad yw eu haddysg yn derbyn unrhyw effaith.
[bookmark: _Hlk191545866]Yn debyg, mae gan Lywodraeth Cymru ‘Deddf Anghenion Dysgu Ychwanegol’ (ADY), sy’n cyflwyno polisïau a strategaethau y mae disgwyliedig i ysgolion mabwysiadu er mwyn cefnogi cynnydd eu disgyblion ADY. Yn ôl Estyn (2023) mai datblygiad cadarnhaol yng nghefnogaeth dysgwyr ADY wedi’u gweithredu o ganlyniad i ddeddfwriaeth y Llywodraeth, ble maent wedi galluogi “symudiad tuag at arfer sy’n canolbwyntio ar yr unigolyn” (Estyn, 2023). Cyfateba’r ddeddfwriaeth hefyd at alw am system fwy syml a chlir, sydd yn osgoi unrhyw safbwyntiau heriol yng nghyd a’r ffordd orau o’u gweithredu (Llywodraeth Cymru, 2018). 
[bookmark: _Hlk191545942]Dangoswyd ymchwil gan y BBC, “the proportion of boys achieving top grades in English was 17% lower than girls” (BBC, 2019). Arweinir hyn at gwestiynau yng nghlun a beth neu pham bod cyrhaeddiad bechgyn llawer yn is na ferched ym meysydd llythrennedd cenedlaethol. Mae tystiolaeth gan Smith (2021) yn nodi taw adnoddau ac iaith yr athrawon at ddisgyblion sydd ar fai, ble maent yn cyfoethogi syniadau yng nghlun a’r ffordd y dylai bechgyn a merched gweithredu o fewn yr ysgol. Yn achos ei ymchwil, gwelir bod y disgyblion yn gymwys i ddarllen llyfrau sy’n “reinforce ideas of how girls and boys should look and behave” (Smith, 2021).  Cefnoga Comisiwn Cydraddoldeb a Hawliau Dynol (2023) y dystiolaeth gan argymell dylai athrawon herio disgwyliadau ystrydebol i allu hybu disgwyliadau mwy cyfartal o ran cyrhaeddiad bechgyn a merched. 
Wrth ystyried y llenyddiaeth yng nghyd a sefyllfaoedd a heriau addysg grwpiau penodol am gefnogaeth bellach, casglir bod pwysau sylweddol ar ysgolion i weithredu blaenoriaethau yn eu CDY o gefnogi cynnydd pob dysgwyr. Mae galw am strategaethau a dulliau mwy cadarn a chynhwysfawr sy’n canolbwyntio ar hyrwyddo nod Llywodraeth Cymru o sicrhau dysgwyr sydd yn barod i wynebu a llwyddo yng ngweddill eu bywydau ac yn y byd gwaith. 
[bookmark: _Hlk191566819]Datblygu Pwynt Gweithredu 
Blaenoriaethir Ysgol A y targed o “gefnogi cynnydd pob disgybl, gan ffocysu ar grwpiau penodol – Bechgyn, PYDs, ADY” (Ysgol Gymraeg Bryntawe, 2025), er mwyn cyfateb ag argymhellion eu hadolygiad Estyn diwethaf yn 2019. Wrth ymdrin â’r flaenoriaeth dylid ystyried bod Ysgol A yn derbyn dysgwyr ble mae “10.6% yn gymwys i brydau ysgol am ddim” (Estyn, 2019). Yn ogystal, mae “24% o’r disgyblion ar gofrestr anghenion dysgu addysgol ychwanegol yr ysgol ... ychydig yn uwch na’r canran cenedlaethol o 22.9%” (Estyn, 2019). Dengys hyn pwysigrwydd y targed yng nghyd a sicrhau cefnogaeth fwyaf perthnasol yng ngwersi i’r grwpiau o ddysgwyr canlynol. Ar ben hynny, ystyrir y blaenoriaeth yn ffactor allweddol i gefnogi gweledigaeth Ysgol A o hyrwyddo “excellence in all aspects of school life so that every pupil can reach their full potential” (Ysgol Gymraeg Bryntawe, 2024). 
[bookmark: _Hlk191567748][bookmark: _Hlk191668273]Mae’n amlwg o CDY Ysgol A bod camau clir wedi’u nodi i gynghori athrawon a staff bugeiliol yr ysgol i allu pennu’r strategaethau fwyaf effeithiol at bob disgybl. Wrth ddilyn CDY Ysgol A, mae ffocws penodol ar gael i wella strategaethau dysgu ac addysgu'r ysgol (Ysgol Gymraeg Bryntawe, 2025). Yn benodol, mae rhain yn cynnwys grymuso strategaethau “Cynlluniau Eistedd/ Gwirio Dealltwriaeth/ Modeli Effeithiol” (Ysgol Gymraeg Bryntawe, 2025) o fewn pob gwers i gefnogi cynnydd eu disgyblion. O ystyried hyn i gyd, wrth fynd i’r afael a’r targed o gefnogi cynnydd arsylwais nifer o wersi athrawon gwahanol, er mwyn myfyrio ar eu harfer i allu gweithredu’r strategaethau addysgeg yn fy ngwersi personol. Deillir cysyniadau athrawon o’r strategaethau canlynol o’r hyfforddiant datblygu proffesiynol y mae Ysgol A yn cynnig yn rheolaidd. Pwrpas hyn yw datblygu dealltwriaeth eu hathrawon a staff bugeiliol o’r hyn y gellir gwneud i gefnogi cynnydd pob disgybl. Yn ôl Senedd Cymru mae diwrnodau hyfforddiant mewn swydd (HMS) yn “angenrheidiol” (Senedd Cymru, 2023) i wella ansawdd addysg dysgwyr trwy bennu amser i ddatblygu arferion athrawon. Yn sicr, cryfder sydd gan Ysgol A wrth gyflawni targedau eu CDY, yw bod cefnogaeth sylweddol ac effeithiol yn cael eu darparu atynt. Gwelir hefyd eu bod yn gosod cefnogaeth o gynnydd eu dysgwyr yn ganolig i’w reddf o ddatblygu’n barhaus. 
[bookmark: _Hlk191567780]Canolbwyntir Ysgol A ar feini prawf llwyddiant fel fframwaith strwythuredig wrth werthuso llwyddiant eu blaenoriaeth. Nodir ar CDY Ysgol A, targedau meintiol megis, “POB adran yn cwrdd â thargedau ar gyfer perfformiad dysgwyr PYD (TGAU a Safon Uwch)” (Ysgol Gymraeg Bryntawe, 2025) i fesur datblygiad yn eu harferion o gefnogi y grwpiau penodol. Yn effeithiol, mae’r ysgol yn llwyddo i bennu strategaeth am bob grŵp o dan sylw a hefyd eu dysgwyr ‘Mwy Abl a Thalentog’ (MATs). Dengys hyn cymhwysiad cadarn at egwyddor yr ysgol o ddyfalbarhad, ble anelir at ddatblygu disgyblion sydd yn “do our best at every opportunity” (Ysgol Gymraeg Bryntawe, 2024). I raddau mae Ysgol A yn gwerthuso eu harfer mewn dau rhan: ffocws ar yr addysg sy’n cael eu darparu a chanlyniadau dysgwyr o ganlyniad i’r addysg. Ystyrir felly bod yr ysgol yn cynnal arsylwadau tymhorol o wersi, ble yn aml mae aelod o’r Uwch Dim a Phennaeth yr Adran o dan sylw yn derbyn y cyfle i fyfyrio ar wersi i weld effeithiolrwydd y dulliau a’r adnoddau o gefnogi cynnydd. Yn ogystal, maent yn gwerthuso eu harferion yn ôl canlyniadau eu dysgwyr. Gwelir canlyniadau rhagorol gyda 72.4% o’u dysgwyr TGAU 2024 yn derbyn 5 neu fwy o raddau A* - C (Ysgol Gymraeg Bryntawe, 2024). O ystyried y dystiolaeth, mae’n rhesymol bod Ysgol A yn llwyddiannus wrth weithredu cefnogaeth gadarn i bob dysgwyr, ac felly yn glynu’n gyson at feddu eu blaenoriaeth yn eu CDY. 
Adfyfyrio a Gwerthuso 
Wrth gymhwyso arferion cefnogi cynnydd CDY Ysgol A at fy arfer personol o fewn yr ystafell ddosbarth, gwelir cynnydd yn ddiddordeb disgyblion yng nghyd a pwnc ffocws y gwersi. Cefnoga adroddiad blynyddol Estyn (2024) defnydd o strategaethau modelu a nodir yn y CDY, gan honni ei fod yn gosod strwythur digonol i ganiatáu llwyddiant yn addysg pob disgybl. Er mwyn cefnogi ymdrechion Ysgol A o gynyddu ansawdd addysg grwpiau penodol o ddysgwyr, defnyddir y strategaeth modelu ‘Fi, Ni, Chi’. Dull syml o gefnogi dysgwyr sydd yn sgaffaldi camau gweithredu tasg yw ‘Fi, Ni, Chi’. Yn gyntaf, mae’r athrawes yn arddangos y dasg. Wedyn mae’r disgyblion a’r athrawes yn gwneud y tasg gyda’u gilydd, ac yn olaf mae’r disgyblion yn unigol yn mynd ati i gwblhau’r tasg. Gwelir hyn yn strategaeth sy’n “challenges pupils to become increasingly effective and independent in moving their own learning forward” (Llywodraeth Cymru, 2022). Mae hyn bellach yn cyfiawnhau nod Llywodraeth Cymru o “sicrhau bod cyfleoedd a deilliannau addysg ragorol yn gallu cael eu cyflawni gan bob dysgwyr” (Llywodraeth Cymru, 2023). 
Wrth adfyfyrio ar fy nefnydd o’r dull ‘Fi, Ni, Chi’ yng ngwersi gyda grwpiau o ddisgyblion gwahanol, gwelir eu bod yn ddull effeithiol y gellir ei gymhwyso at unrhyw bwnc neu faes dysgu a phrofiad. Ar y cyfan, wrth weithredu’r strategaeth dangosodd rhan fwyaf o ddisgyblion dealltwriaeth dda o’r dasg a gyflwynir gan ymateb, gofyn unrhyw gwestiynau a hefyd dangos parodrwydd i fynegi eu hansicrwydd dros ofynion y dasg. Nodir Estyn (2020) ei fod yn bwysig cynnal trafodaethau onest rhwng yr athrawon a’r dysgwyr (yn benodol rhai ag ADY) yn y gwersi, er mwyn bod darpariaeth addysg werthfawr yn cael ei gyflwyno i gefnogi eu cynnydd.
Mae amlwg taw dull cynhwysfawr yw’r strategaeth ‘Fi, Ni, Chi’ wrth gefnogi cynnydd pob disgybl yn eu gwersi pob dydd, ond mae angen ystyried ffordd o gynnwys pob aelod o’r dosbarth yn rhan o’r broses. Golygir wrth hyn nad oedd pob disgybl yn cymryd rhan yng nghamau ‘Fi a Ni’ o fodelu, felly wrth iddynt ddod at weithredu’r dasg codir ansicrwydd gan rai. Yn ôl Estyn (2020) rhaid bod strategaethau modelu fel ‘Fi, Ni, Chi’ yn datblygu ffyrdd o gynnig “adborth rheolaidd a chraff yn helpu disgyblion i wella eu dysgu ac yn eu hannog i gymryd mwy o gyfrifoldeb am eu deilliannau eu hunain” (Estyn, 2020). 
I ddatrys a sicrhau bod pob disgybl yn cael eu cynnwys yn y proses fodelu, rwyf yn argymell bod athrawon (os yw’n bosibl ac yn berthnasol i’r dasg) yn defnyddio byrddau gwyn bach er mwyn i’r disgyblion nodi eu hymatebion i’r dasg a chyflwynir. Caniatâ hyn gwiriad o ddealltwriaeth pob dysgwyr yn unigol gan yr athro er mwyn allu teilwra mwy o gymorth lle bod angen at ddisgyblion unigol, sydd yn ei thro yn cefnogi eu cynnydd. Cefnoga Friis (2021) yr argymhelliad canlynol, gan nodi ei fod yn ddull effeithiol o adnabod unrhyw gamgymeriadau cyffredin a chodir yn ystod yr esboniad ac felly gall yr athro cynnig adborth amserol i gyfoethogi dealltwriaeth pob dysgwyr.
Casgliadau 
I derfynu’r traethawd, gellir dweud bod Ysgol A yn llwyddiannus wrth ymdrin mewn ffordd weithredol a’u CDY. Ystyrir bod dysgwyr ac athrawon yn myfyrio’n gyson, trwy gyfarfodydd HMS ac arsylwadau gwersi cyson, er mwyn gwella ei weledigaeth o gynnal “ethos hapus a chymunedol” (Wood, 2023) o fewn eu hysgol. Yn benodol, gwelir bod Ysgol A yn sicrhau arferion cyson o fewn eu gwersi dyddiol sy’n cynnwys amryw o ddulliau ac adnoddau i gefnogi cynnydd eu dysgwyr. Yn enwedig y rhai sy’n gymwys i anawsterau yn eu haddysg a’u bywydau teuluol. O ganlyniad, mae penderfyniadau addysgol sy’n seiliedig ar dystiolaeth o fewn ysgolion yn hanfodol i allu datblygu arferion a’r meysydd sydd eu hangen gwella o fewn yr ysgol yn barhaus, fel eu bod yn gwella safonau addysgu cyffredinol eu dysgwyr. Cryfder sydd gan Ysgol A yw ei bod yn gosod targedau clir a chyraeddadwy, sy’n diwallu anghenion grwpiau penodol o ddisgyblion.
O ganlyniad i’r profiad hwn, byddaf yn ystyried y pwysigrwydd o’r strategaethau dysgu ac addysgu a chyflwynir yn ystod gwersi fy nghyfnod ar leoliad yn Ysgol A yn ehangach. Bwriadaf fyfyrio’n gyson ar y dulliau ac adnoddau a ddarperir yn ystod fy ngwersi, gan ystyried eu pwrpas er budd pob dysgwyr. Mae’r profiad wedi cryfhau fy safonau proffesiynol ‘Addysgeg’ o ddylanwadu ar ddysgwyr yn benodol, trwy gynnig y cyfle i mi fel athrawes hyrwyddo deilliannau dysgu a lles o fewn yr ystafell dosbarth wrth wahaniaethu yn ôl grwpiau penodol. Yn ogystal, teimlaf fy mod wedi datblygu cysyniad o ddysgwyr yn arwain eu haddysg, wrth gyflwyno ffordd gall y strategaethau modelu fel ‘Fi, Ni’ Chi’ a ddefnyddiwyd i strwythuro gwaith unigol pob disgybl yn ystod fy ngwersi.  
Cyfrif Geiriau: 2,663

